Market Timing P.M. – บล.กสิกรไทย
Support : 1560, 1550 Resistance : 1575, 1580-1585 SET เ …
6 ธ.ค. 2562

Support : 1560, 1550
Resistance : 1575, 1580-1585
SET เคลื่อนไหวอยู่ระหว่าง 1566-1575 ขณะที่ ปิดตลาดในช่วงเช้าอยู่ที่ระดับ 1568.76 จุด เพิ่มขึ้น 3.31 จุด หรือ +0.21% ด้วยมูลค่าซื้อขายรวม 2.16 หมื่นล้านบาท
เช้านี้ SET ยกตัวมาทำจุดสูงแถว 1575 ก่อนถดถอยตัวลง ในขณะที่ด้านสัญญาณของ RSI ระดับชั่วโมง ยกตัวไม่ผ่านเขต 50% และเกิดการอ่อนแรงลง จึงประเมินบ่ายนี้ SET อาจมีความเสี่ยงที่จะเกิดการถดถอยตัวลง โดยมีระดับแนวรองรับบริเวณ 1560 และ 1550 ขณะที่ด้านแนวต้านอยู่ที่บริเวณ 1575 และ 1580-1585 ซึ่งให้น้ำหนักยังไม่น่าผ่านระดับแนวต้านแรกได้
TOA ระดับวัน หลังจากที่ราคาได้อ่อนตัวลงมาทดสอบแนวเส้นเชื่อม low to low ก็ได้มีการยกตัวเข้าทดสอบแนวเส้นกดระยะสั้น พร้อมด้วย vol ที่เริ่มเพิ่มสูงขึ้น ในขณะที่ด้านสัญญาณของ MACD เริ่มยกตัวเข้าหา Signal line มีสิทธิที่จะข้ามผ่าน สร้างโอกาสที่ราคาจะยกตัวขึ้นข้ามผ่านแนวเส้นกดได้ เพื่อสร้างสัญญาณบวก แนะซื้อเก็งกำไร ลุ้นผ่านแนวเส้นกด โดยมีเป้าหมายการทำกำไรที่บริเวณ 46.75 และ 49 ขณะที่ใช้การถดถอยตัวหลุด 42.5 เป็น stop loss